<https://timisoara2023.eu/ro/organizatori/asociatia-locus/>
<http://schema.org/description>
"Asociația Locus este o organizație non-guvernamentală care are ca scop salvarea și promovarea patrimoniului cultural, arhitectural, urbanistic și natural de pe teritoriul României. Asociația Locus are ca prim proiect activitățile desfășurate sub tutela Herculane Project, o platformă de reactivare culturală și socială a nucleului istoric din Băile Herculane, cu instrumente arhitecturale, sociale și culturale. Pe termen lung, scopul este includerea Ansamblului monument istoric în patrimoniul UNESCO. Asociația Locus are o compoziție diversă și a dezvoltat proiecte culturale și educative atât în calitate de partener, cât și în calitate de organizator. Proiecte precum Băile Culturale Herculane, cofinanțat de către AFCN. sau Baia de Arhitectură. cofinanțată de către Ordinul Arhitecților din România, sunt proiecte care au contribuit la creșterea calității vieții culturale din Băile Herculane și la implicarea comunității în activitățile organizației. Asociația Locus a încheiat o serie de parteneriate strategice în vederea implementării proiectelor sale. În anii 2020 și 2021, Asociația Locus a întreprins acțiuni de strângere de fonduri prin intermediul a două campanii SMS, cu implicarea a peste 20 companii care au contribuit la procesul de salvare a Băilor Neptun și a atins organic peste 2.000.000 de persoane în social media. Numărul total de donatori ai platformei a depășit 10.000 de persoane. Asociația Locus este un ONG premiat la nivel național pentru acțiunile dezvoltate, parte a organizației Europene EUROPA NOSTRA. Nu în ultimul rând, Băile Neptun au fost incluse în lista 7 Most Endangered pentru anul 2022 în urma aplicației scrise de către asociație. "
<https://timisoara2023.eu/ro/evenimente/heritage-first-but-when/>